CELEX: 32014D0460
Language: fi
Date: 2014-07-14 00:00:00
Title: Neuvoston päätös 2014/460/YUTP, annettu 14 päivänä heinäkuuta 2014 , Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP muuttamisesta

15.7.2014   
            
            
               FI
            
            
               Euroopan unionin virallinen lehti
            
            
               L 207/17
            
         NEUVOSTON PÄÄTÖS 2014/460/YUTP,
   annettu 14 päivänä heinäkuuta 2014,
   Norsunluurannikkoon kohdistuvien rajoittavien toimenpiteiden jatkamisesta annetun päätöksen 2010/656/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:
   
               (1)
            
            
               Neuvosto hyväksyi 29 päivänä lokakuuta 2010 päätöksen 2010/656/YUTP (1).
            
         
               (2)
            
            
               Yhdistyneiden kansakuntien turvallisuusneuvosto hyväksyi 29 päivänä huhtikuuta 2014 päätöslauselman 2153 (2014), jolla Norsunluurannikkoon kohdistuvaa asevientikieltoa jatkettiin ja muutettiin erityisesti siten, että aseisiin liittyvät ei-tappavat puolustustarvikkeet eivät enää kuulu aseiden ja niihin liittyvien puolustustarvikkeiden toimitusta, myyntiä ja siirtoa Norsunluurannikolle koskevan kiellon piiriin. Lisäksi poistettiin Norsunluurannikolta peräisin olevien raakatimanttien tuontikielto.
            
         
               (3)
            
            
               Päätös 2010/656/YUTP olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/656/YUTP seuraavasti:
   
               1)
            
            
               Korvataan 1 ja 2 artikla seuraavasti:
               ”1 artikla
               Kielletään aseiden ja niihin liittyvien tappavien puolustustarvikkeiden sekä sellaisten tarvikkeiden, joita voidaan käyttää kansallisiin tukahduttamistoimiin, myynti, toimitus, siirto ja vienti Norsunluurannikolle jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lippua käyttävillä aluksilla tai ilma-aluksilla, riippumatta siitä, ovatko tällaiset aseet, niihin liittyvät puolustustarvikkeet ja muut tarvikkeet peräisin jäsenvaltioiden alueelta.
               2 artikla
               1.   Edellä olevaa 1 artiklaa ei sovelleta:
               
                           a)
                        
                        
                           toimituksiin, jotka on tarkoitettu yksinomaan Norsunluurannikolla toteutettavan Yhdistyneiden kansakuntien operaation (UNOCI) ja sitä tukevien Ranskan joukkojen tueksi tai niiden käyttöön, eikä Norsunluurannikon kautta kuljetettaviin toimituksiin, jotka on tarkoitettu Yhdistyneiden kansakuntien rauhanturvaoperaatioiden tueksi tai niiden käyttöön;
                        
                     
                           b)
                        
                        
                           seuraaviin toimituksiin, joista on ilmoitettu ennakolta YK:n turvallisuusneuvoston päätöslauselman 1572 (2004) 14 kohdan nojalla perustetulle komitealle, jäljempänä ’pakotekomitea’:
                           
                                       i)
                                    
                                    
                                       toimitukset, jotka viedään väliaikaisesti Norsunluurannikolle kansainvälisen oikeuden mukaisesti toimia toteuttavan valtion joukoille, joiden ainoana ja välittömänä tarkoituksena on helpottaa kyseisen valtion kansalaisten ja niiden muiden kansalaisten evakuointia, joiden osalta kyseinen valtio on vastuussa konsulitoiminnasta Norsunluurannikolla;
                                    
                                 
                                       ii)
                                    
                                    
                                       Norsunluurannikon turvallisuusjoukoille osoitetut aseiden ja niihin liittyvien tappavien puolustustarvikkeiden toimitukset, jotka on tarkoitettu yksinomaan Norsunluurannikon turvallisuusalan uudistusprosessin tueksi tai käyttöön, lukuun ottamatta tämän päätöksen liitteessä III lueteltuja aseita ja niihin liittyviä tappavia puolustustarvikkeita, joiden toimitukset edellyttävät pakotekomitean ennakkoon antamaa hyväksyntää;
                                    
                                 
                     
                           c)
                        
                        
                           sellaisten ei-tappavien tarvikkeiden toimitukseen, joita voidaan käyttää kansallisiin tukahduttamistoimiin ja joiden yksinomaisena tarkoituksena on, että Norsunluurannikon turvallisuusjoukot pystyvät ainoastaan asianmukaiseen ja oikeasuhteiseen voimankäyttöön yleisen järjestyksen ylläpidossa;
                        
                     
                           d)
                        
                        
                           sellaisten tarvikkeiden toimitukseen Norsunluurannikon turvallisuusjoukoille, joita voidaan käyttää kansallisiin tukahduttamistoimiin ja jotka on tarkoitettu pelkästään Norsunluurannikon turvallisuusalan uudistusprosessin tueksi tai siinä käytettäväksi.
                        
                     2.   Norsunluurannikon hallituksella on ensisijainen vastuu ilmoitusten tekemisestä pakotekomitealle ja hyväksyntäpyyntöjen esittämisestä sille ennen 1 kohdan b alakohdan ii alakohdassa tarkoitettujen aseiden ja niihin liittyvien tappavien puolustustarvikkeiden toimitusta Norsunluurannikon turvallisuusjoukoille. Apua toimittava jäsenvaltio voi vaihtoehtoisesti tehdä ilmoituksen tai esittää hyväksyntäpyynnön ilmoitettuaan Norsunluurannikon hallitukselle aikovansa toimia näin.”
            
         
               2)
            
            
               Kumotaan 3 artikla.
            
         2 artikla
   Lisätään tämän päätöksen liite päätöksen 2010/656/YUTP liitteeksi III.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 14 päivänä heinäkuuta 2014.
      
         
            Neuvoston puolesta
         
         
            Puheenjohtaja
         
         M. MARTINA
      
   
   
      (1)  Neuvoston päätös 2010/656/YUTP, annettu 29 päivänä lokakuuta 2010, Norsunluurannikkoon kohdistuvien rajoittavien toimenpiteiden jatkamisesta (EUVL L 285, 30.10.2010, s. 28).
   
      LIITE
      
         
            ”LIITE III
            Luettelo 2 artiklan 1 kohdan b alakohdan ii alakohdassa tarkoitetuista aseista ja niihin liittyvistä tappavista puolustustarvikkeista:
            
                        1.
                     
                     
                        Aseet, suoran ja epäsuoran tulen tykistö sekä kaliiperiltaan yli 12,7 millimetrin aseet, niiden ampumatarvikkeet ja komponentit.
                     
                  
                        2.
                     
                     
                        Singot, raketit, kevyet panssarintorjunta-aseet, kiväärikranaatit ja kranaattikonekiväärit.
                     
                  
                        3.
                     
                     
                        Maasta ilmaan -ohjukset, mukaan lukien lähi-ilmatorjuntajärjestelmät (MANPAD), maasta maahan -ohjukset ja ilmasta maahan -ohjukset.
                     
                  
                        4.
                     
                     
                        Kranaatinheittimet, joiden kaliiperi on yli 82 millimetriä.
                     
                  
                        5.
                     
                     
                        Ohjatut panssarintorjunta-aseet, erityisesti ohjatut panssarintorjuntaohjukset, niiden ampumatarvikkeet ja komponentit.
                     
                  
                        6.
                     
                     
                        Aseistetut ilma-alukset, mukaan lukien pyöriväsiipiset ja kiinteäsiipiset ilma-alukset.
                     
                  
                        7.
                     
                     
                        Aseistetut sotilasajoneuvot ja sotilasajoneuvot, jotka on varustettu asealustoilla.
                     
                  
                        8.
                     
                     
                        Räjähdysainelataukset ja räjähtäviä aineita sisältävät laitteet, jotka on suunniteltu sotilaskäyttöön, sekä miinat ja niihin liittyvät sotilastarvikkeet.
                     
                  
                        9.
                     
                     
                        Pimeännäkölaitteet ja laitteet yöllä ampumista varten.”